b'\n_START_ARTICLE_\nArt Farmer\n_START_SECTION_\nStarten p\xc3\xa5 karrieren\n_START_PARAGRAPH_\nFarmer var s\xc3\xb8nn av en platearbeider._NEWLINE_Han startet sin karriere med \xc3\xa5 spille rundt Los Angeles-omr\xc3\xa5det p\xc3\xa5 midten av 1940-tallet, bl.a med Benny Carter og Jay McShann. I 1953 spilte han i den utgaven av Lionel Hampton storband som bes\xc3\xb8kte Europa, og som bl.a. omfattet Clifford Brown og Quincy Jones. P\xc3\xa5 midten av 50-tallet flyttet han p\xc3\xa5 seg til New York, der han startet samarbeide med Gigi Gryce, Horace Silver og Gerry Mulligan.\n_START_SECTION_\nEtablert\n_START_PARAGRAPH_\nP\xc3\xa5 slutten av 50-tallet, spilte han med mange av datidens ledende arrang\xc3\xb8rer bl.a George Russell, Quincy Jones og Oliver Nelson. Han samarbeidet ogs\xc3\xa5 om ensemblet "Jazztet" med Benny Golson (tenorsaksofon). Tidlig p\xc3\xa5 60-tallet startet han The Art Farmer Quartet med gitaristen Jim Hall, bassist Steve Swallow og trommeslageren Pete La Roca. Denne gruppa fikk mye oppmerksomhet og er bl.a dokumentert p\xc3\xa5 filmopptak av BBC i 1964.\n_START_SECTION_\nEuropa\n_START_PARAGRAPH_\nHan flyttet deretter til Europa og spilte med The Kenny Clarke-Francy Boland Big Band, samtidig som han fortsatte \xc3\xa5 gj\xc3\xb8re innspillinger som leder og solo-arist.\n_START_SECTION_\nFarmers Sound\n_START_PARAGRAPH_\nFarmer regnes som en fremragende eksponent for Hard bop-stilen. Dette er den f\xc3\xb8rste generasjonen musikere som dukket opp etter de opprinnelige skaperne av bebop-stilen (herunder  bl.a Charlie Parker, Bud Powell, Thelonious Monk, Dizzy Gillespie og Max Roach). Noen velkjente "hardbop\'ere" fra Farmers generasjon er bl.a  Sonny Rollins, Clifford Brown, "Cannonball" Adderly og John Coltrane. Mange mener ogs\xc3\xa5 at Farmers spill p\xc3\xa5 mange m\xc3\xa5ter ogs\xc3\xa5 har felles trekk med stilarten cool jazz som oppstod p\xc3\xa5 slutten av 1940 tallet (Birth of the Cool, med Miles Davis). Denne stilarten er en slags dialekt av bebop, som ofte forbindes med musikere fra vestkysten (West Coast jazz) av USA. Begrepet "cool" forbindes ofte med musikere som Lee Konitz, Gerry Muligan, Warne Marsh, Chet Baker, Lenny Tristano, Stan Getz, Paul Desmond og Art Pepper.\n_START_SECTION_\nSkandinavia\n_START_PARAGRAPH_\nFarmer var en musiker som ofte bes\xc3\xb8kte Skandinavia. Han er \xc3\xa5 h\xc3\xb8re p\xc3\xa5 plata "Clifford Brown Memorial" (Prestige), innspilt i Stockholm i 1953, med bl.a andre Brown selv og svenske musikere som Lars Gullin og Bengt Hallberg, som viste at de var p\xc3\xa5 internasjonalt topp-niv\xc3\xa5 alt p\xc3\xa5 denne tiden. Han samarbeidet bl.a ogs\xc3\xa5 med den norske gitaristen Thorgeir Stub\xc3\xb8 p\xc3\xa5 dennes siste utgivelse The end of a Tune (Cadence Jazz Records, 1988), innspilt i 1986.\n_START_SECTION_\nKuriositet\n_START_PARAGRAPH_\nHan spilte ogs\xc3\xa5 p\xc3\xa5 sin "flumpet", en kombinasjon av trompet/flygelhorn designet til ham av David Monette._NEWLINE_Hans tvillingbror, Addison Farmer var bassist.'